cyanic-selkie/wikianc huggingface dataset:
நீர்மூழ்கிக் கப்பல்
மூழ்குதல் மற்றும் மிதத்தல்
900px|கட்டுப்பாட்டு பகுதிகள் thumb|[[எச்எம்எஸ் அஸ்டியுட் நீர்மூழ்கிக் கப்பல். அணுக்கருத்திறன் பெற்ற இந்நீர்மூழ்கிக் கலம் இவ்வகை நீர்மூழ்கிக் கலங்களில் தலைசிறந்தது. ]] ஒரு பொருள் தன் எடையை விட அதிக எடையுடைய நீரை இடப்பெயர்ச்சி செய்தால் அப்பொருள் நீரில் மிதக்கும். நீர்மூழ்கிக் கப்பல்கள் நேர்மறை மிதக்கும் தன்மை கொண்டவை. நீர்மூழ்கிக் கப்பல்களின் வடிவம் எவ்வித மாற்றமுமின்றி நீரின் மேற்பரப்பில் மிதக்கும் வகையில் உருவாக்கப் படுகிறது. அதாவது, நீர்மூழ்கிக் கப்பகளின் எடை, அது இடப்பெயர்ச்சி செய்யும் எடையை விடக் குறைவு. நீரில் மூழ்க நீர்மூழ்கிகள், தம் எடையை கூட்ட வேண்டும் அல்லது இடப்பெயர்ச்சி செய்யும் நீரின் குறைத்தல் வேண்டும். தம் எடையை கட்டுப்பாட்டுக்குள் வைத்துக் கொள்ள நீர்மூழ்கிக் கப்பல்கள் முதன்மை சரளை தொட்டிகளை பயன்படுத்துகின்றன. நீர்மூழ்கிக் கப்பலின் முதன்மை சரளை தொட்டிகள் நீரின் மேற்பரப்பில் மிதப்பதற்கு காற்றினாலும், நீரில் மூழ்குவதற்கு நீரினாலும் அடைக்கப்படுகின்றன. இத்தொட்டிகளை தவிர சிறிய அளவில் ஆழத்தை அதிகப்படுத்தவும், குறைக்கவும், சிறிய அளவிலான ஆழக் கட்டுப்பாட்டு தொட்டிகள் (Depth Control Tanks or DCT) பயன்படுத்தப்படுகின்றன.
வெளிச்சுவரின் கடினத்தன்மையைப் பொறுத்தே, நீர்மூழ்கிக் கலங்களின் மூழ்கும் ஆழம் மதிப்பீடு செய்யப்படுகிறது. நீரில் மூழ்கும்போது, நீர்மூழ்கிக் கப்பலின் வெளிச்சுவர் எஃகுவாயிருப்பின் நீர் அழுத்தம் சுமார் 4 மெகா பாஸ்கல் அளவு வரையிலும், டைட்டேனியமாயிருப்பின் 10 மெகா பாஸ்கல் அளவு வரையிலும் தாங்கக்கூடும். உள் அழுத்தம் மாறாமல் காக்கப்படுகிறது. இதைத் தவிர, மிதக்கும் தன்மையைப் பாதிக்கவல்ல பிற காரணிகளாக அறியப்படுவது, நீரின் உப்புத்தன்மை, நீர்மூழ்கியின் உள் அழுத்தம். நீர்மூழ்கிக் கப்பலை ஓரே ஆழத்தில் நிலை கொள்ள செய்ய ஆழக்கட்டுப்பாட்டுத் தொட்டிகளின் மீது தொடர்ச்சியான கண்காணிப்பு அவசியம்.
மற்றொரு இன்றியமையாத தேவை நீர்மூழ்கிக் கப்பலைச் சமதளமாக (கிடைநிலையாக ) நீருள் மிதக்கச் செய்தல். நீர்மூழ்கிக் கப்பல்கள் தாமாகவே கிடைநிலையில் நகரா. இதனைக் கையாள ஒழுங்குத் தொட்டிகள் அமைக்கப்பட்டுள்ளன. இத்தொட்டிகளிடையே நீர் சீராக செலுத்தப்படுவதால், நீர்மூழ்கியின் வெவ்வேறு பகுதியின் மாறுபட்ட எடை சமன்செய்யப் படுகிறது. right|thumb| [[பிரான்சு படைகளின் காசாபியான்கா வகை அணுக்கருத்திறன் நீர்மூழ்கிக் கப்பலின் பாய்மரம்.]]
தகவல் தொடர்பு
இராணுவ நீர்மூழ்கிகப்பல்கள் பல்வேறு தகவல் தொடர்பு சாதனங்களை தன்னகத்தே கொண்டுள்ளன. அவற்றில் ஒரு அமைப்பு VLF ரேடியோ ஆகும். இவ்வமைப்பின் மூலம் நீர்மூழ்கிக் கப்பல் நீரின் மேற்பரப்பில் மிதக்கும்போதோ, குறைவான ஆழத்தில் மூழ்கியிருகையிலோ (76 மீட்டருக்கு குறைவான ஆழம்), தொடர்பு கொள்ள இயலும். பல நீர்மூழ்கிக் கப்பல்கள் மிக ஆழத்தில் இருந்தபடியே மிதக்கக்கூடிய நீண்ட மிதவை கம்பிகளை, நீரின் மேற்பரப்பை நோக்கி விடுவதன் மூலம் பகைவர் அறியாமல் தொடர்பு கொள்ளும் வசதியை பெற்றுள்ளன.
நவின நீர்மூழ்கிக் கப்பல்கள் தமது பாய்மரத்தில் இணைக்கப்பட்டுள்ள ரேடியோ தொடர்பு அலைக்கம்பத்தினை மட்டும் நீரின் மேற்பரப்பில் வெளிநீட்டித் தகவல்களை வெகுதுரிதமாக வெடிப்பு ஒலிபரப்பு முறையில் வெளியிட வல்லவை. இதன்மூலம் பகைவர் கண்டறிவது வெகுவாக தவிர்க்கப் படுகிறது.
பிற நீர்மூழ்கிக் கப்பல்களுடன் தகவல் தொடர்பில் ஈடுபட ஜெர்டிருட் (Gertrude ) என்ற கருவி பயன்படுத்தப் படுகிறது. ஊடொலிக்கும்பாவின் இயற்பியல் கொள்கையிலே செயல்படும் இக்கருவி, பிற நீர்மூழ்கிக் கப்பல்களிடம் இருந்து வரும் ஒலிகளை மொழிபெயர்த்துத் தகவல் ஆக்குகிறது. இக்கருவியை மிகக் குறைந்த தொலைகளில் மட்டுமே பயன்படுத்த முடியும்.
நவீன நீர்மூழ்கிக் கப்பல்கள்
1950ஆம் ஆண்டுகள் முதல், அணுக்கருத்திறன் மூலம் இயக்கப் படும் நீர்மூழ்கிக் கப்பல்கள் தயாரிக்கப்பட்டன. கடல்நீரில் இருந்து ஆக்ஸிஜனை பிரித்தெடுக்கும் தொழில்நுட்பம் கண்டறியப்பட்டது. இவ்விரண்டு கண்டுபிடிப்புகளும் நீர்மூழ்கிக் கப்பல் தொழில்நுட்பத்தில் பெரும் மாற்றத்தை உருவாக்கின. நீர்மூழ்கிக் கப்பல்கள் நீருள் பல மாதங்கள் தங்கியிருக்க வழி வகை செய்தன. மேலும், பல ஆயிரக்கண்க்கான கிலோமீட்டர்கள் நீருள் மூழ்கியபடியே பயணிக்க முடிந்தது. பல நெடிய பயணங்கள் மேற்கொள்ளப்பட்டன. உதாரணமாக, அமெரிக்க நீர்மூழ்கிக் கப்பலான யுஎஸ்எஸ் நாட்டிலஸ் வட துருவத்தை மூழ்கியபடியே கடந்தது. மற்றொரு நீர்மூழ்கிக் கப்பலான யுஎஸ்எஸ் டிரைடான் மூழ்கியபடியே உலகை ஒருமுறை வலம் வந்தது. ஐக்கிய அமெரிக்காவும் சோவியத் ஒன்றியமும் பல வலிமையான அணுக்கருத்திறன் நீர்மூழ்கிக் கப்பல்களை உருவாக்கின. 1959 மற்றும் 1960 ஆம் ஆண்டுகளில் அமெரிக்காவுக்கும் சோவியத் ஒன்றியத்துக்கும் இடையான பனிப்போரின் அங்கமாக முதலாவது முறையாக எறிகணைகள் நீர்மூழ்கிக் கப்பல்களில் ஐக்கிய அமெரிக்காவால் ஜார்ஜ் வாஷிங்டன் வகை நீர்மூழ்கிக் கப்பல்களிலும், சோவியத் ஒன்றியத்தால், ஹோட்டல் வகை நீர்மூழ்கிக் கப்பல்களிலும் பொருத்தப் பட்டன.
நீர்மூழ்கிக் கப்பலின் வாழ்வாதார அமைப்புகள்
அணுக்கருத்திறன் நீர்மூழ்கிக் கப்பல்கள் பல மாதங்கள் வரை நீருள் மூழ்கியிருக்கும் திறன் வாய்ந்தவை. எனவே இவ்வகை நீர்மூழ்கிக் கலங்களில் மனிதர்கள் நெடுங்காலம் தங்கியிருக்கத் தக்க வாழ்வாதாரங்களை நிறுவுதல் இன்றியமையாகிறது. பல நவீன இராணுவ நீர்மூழ்கிக் கப்பல்களில் மின்னாற் பகுப்பு முறையில் நீரிலிருந்து சுவாசிக்கத் தகுந்த ஆக்சிஜன் பெறப்படுகிறது. நீர்மூழ்கிக் கப்பல்களுள் உள்ள காற்று கட்டுப்பாட்டு கருவி மூலம் தேவையற்ற CO2 வளி நீக்கப்படுகிறது. மற்றொரு கருவி மூலம் CO வளி CO2 ஆக மாற்றப்பட்டு நீக்கப் படுகிறது. மேலும் கப்பலலில் உள்ள சேமிப்பு மின்கலம் மூலம் உருவாக்கப்படும் ஹைரஜன் வளி ஆக்சிஜனுடன் இணைக்கப்பட்டு நீர் உற்பத்தி செய்யப் படுகிறது. காற்று கட்டுப்பாட்டுக் கருவியின் உணர்கருவிகள் கப்பலின் பல பாகங்களில் பொருத்தப்பட்டு காற்று மாதிரிகள் சோதனை செய்யப்படுகின்றன. நச்சு வளி கலந்திருப்பின் அவை நீக்கப்படுவதுடன், அவை மைய கட்டுப்பாட்டு அறைக்கு தெரிவிக்கப்படுகிறது. அதிக ஆக்சிஜன் எளிதில் தீப்பற்ற உதவுமாகையால் காற்றில் உள்ள ஆக்சிஜன் அளவு சில பகுதிகளில் குறைவான விழுக்காட்டில் பேணப்படுகிறது. குடிநீர் ஆவியாக்கல் முறையிலோ, எதிர்ச் சவ்வூடு பரவல் முறையிலோ தயாரிக்கப்படுகிறது. இந்நீர், குளிக்க, குடிக்க, சமைக்க ஆகியவற்றிக்கு பயன்படுத்தப் படுகிறது. கடல்நீர் கழிப்பிடங்களில் பயன்படுத்தப் படுகிறது. அழுக்கு நீர் கழிவு தொட்டிகளில் அடைக்கப்பட்டு அழுத்தமூட்டப்பட்ட காற்றின் மூலம் சிறப்பு பீச்சான்கள் மூலம் கப்பலிருந்து வெளியேற்றப் படுகிறது.
வெளி இணைப்புகள்
*
மத்தியமேற்கு வளர்ச்சி பிராந்தியம், நேபாளம்
மத்திய வளர்ச்சி பிராந்தியத்தின் மேற்கில் அமைந்த மத்திய மேற்கு வளர்ச்சி பிராந்தியத்தின் நிர்வாகத் தலைமையிட நகரம், பேரி மண்டலத்தின் சுர்கேத் மாவட்டத்தின் வீரேந்திரநகர் ஆகும்.
நிர்வாகப் பிரிவுகள்
மத்திய மேற்கு வளர்ச்சி பிராந்தியத்தின் நிர்வாக வசதிக்காக, இப்பிராந்தியம் கர்ணாலி மண்டலம், பேரி மண்டலம், ராப்தி மண்டலம் என மூன்றாகப் பிரிக்கப்பட்டு, அதில் பதினைந்து மாவட்டங்கள் இணைக்கப்பட்ட்டுள்ளது.
ரப்தி மண்டலத்தில் தாங் மாவட்டம், பியுட்டான் மாவட்டம், ரோல்பா மாவட்டம், ருக்கும் மாவட்டம் மற்றும் சல்யான் மாவட்டம் என ஐந்து மாவட்டங்கள் அமைந்துள்ளது.
பேரி மண்டலத்தில் பாங்கே மாவட்டம், பர்தியா மாவட்டம், சுர்கேத் மாவட்டம், தைலேக் மாவட்டம், ஜாஜர்கோட் மாவட்டம் என ஐந்து மாவட்டங்கள் அமைந்துள்ளது.
கர்ணாலி மண்டலத்தில் டோல்பா மாவட்டம், ஹும்லா மாவட்டம், சூம்லா மாவட்டம், காளிகோட் மாவட்டம் மற்றும் முகு மாவட்டம் என ஐந்து மாவட்டங்கள் அமைந்துள்ளது.
எல்லைகள்
மத்திய மேற்கு வளர்ச்சி பிராந்தியத்தின் வடக்கில் சீனாவின் திபெத் தன்னாட்சிப் பகுதியும், கிழக்கில் மேற்கு வளர்ச்சி பிராந்தியம், தெற்கில் இந்தியாவும், மேற்கில் தூரமேற்கு வளர்ச்சி பிராந்தியமும் எல்லைகளாக உள்ளது.
புவியியல்
42,378 சதுர கிலோ மீட்டர் பரப்பளவு கொண்ட மத்திய மேற்கு வளர்ச்சி பிராந்தியம், ஐந்து வளர்ச்சி பிராந்தியங்களில் பரப்பளவில் மிகப்பெரியதாகும். இப்பிராந்தியத்தின் தெற்கில் தராய் சமவெளிகள், நடுவில் மலைகுன்றுப் பகுதிகள், வடக்கில் இமயமலை பகுதிகள் என மூன்று நிலவியல் அமைப்புகளுடன் கூடியது. இப்பிராந்தியம் கடல் மட்டத்திலிருந்து 160 மீட்டர் முதல் 6,000 மீட்டர் வரை உயரம் கொண்டது. மத்திய மேற்கு பிராந்தியத்தில் கர்ணாலி ஆறு, பேரி ஆறு, ரப்தி ஆறு மற்றும் பபாய் அறு போன்ற முக்கிய ஆறுகள் பாய்கிறது. கஞ்சிரோபா, சிஸ்னே, பட்டராசி கொடுமுடிகள் இப்பிராந்தியத்தின் வடக்கே இமயமலைப் பகுதிகளில் அமைந்துள்ளது.
தட்ப வெப்பம்
மத்திய மேற்கு வளர்ச்சி பிராந்தியத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம்,  மிதமான காலநிலை, மான்ட்டேன்#ஆல்ப்ஸ்மலைத் தாழ்வாரத்திற்குரிய காலநிலை,  துருவப் பகுதிப் பாலைவன காலநிலை  என  ஆறு நிலைகளில் காணப்படுகிறது.
சுற்றுலா
பாங்கே தேசியப் பூங்கா, பர்தியா தேசியப் பூங்கா, செ போக்சுந்தோ தேசியப் பூங்கா, மற்றும் ராரா தேசியப் பூங்காக்கள் சுற்றுலா பயணிகளை ஈர்க்கிறது. 42,378 சதுர கிலோ மீட்டர் பரப்பளவு கொண்ட இத்தேசிய பூங்காக்கள், நேபாளத்தின் மொத்த நிலப்பரப்பில் 29.2% ஆகும்.
மக்கள் தொகையியல்
2011-ஆண்டின் மக்கள் தொகை கணக்கெடுப்பின் படி, 42,378 சதுர கிலோ மீட்டர் பரப்பளவு கொண்ட மத்திய மேற்கு வளர்ச்சி பிராந்தியத்தின் மக்கள் தொகை 35,46,682 ஆகும். மத்திய மேற்கு வளர்ச்சி பிராந்தியத்தில் பூட்டியாக்கள், அந்தணர்கள், செட்டிரிகள், மஹர்கள், தாரு மக்கள், அவதி மக்கள், நேவார் மக்கள் மற்றும் தாக்கூரிகள் போன்ற முக்கிய இன மக்கள் அதிகம் உள்ளனர்.
இப்பிராந்தியத்தில் நேபாள மொழி, இந்தி மொழி, லிம்பு மொழி மற்றும் ராஜ்பன்சி, நேவாரி மொழி, ராய் மொழி, தமாங் மொழி, மஹர் மொழி, குரூங் மொழி, செபாங் மொழி, சுனுவார் மொழி மற்றும் திபெத்திய மொழிகள் பேசப்படுகிறது.
பார்ட்டிசான்
பார்ட்டிசான்கள் (Partisans) எனப்படுவோர் ஒரு குறிப்பிட்ட கொள்கையையோ அல்லது குறிப்பிட்ட கட்சி மற்றும் தலைவரை மிக அழுத்தமாக ஆதரிக்கும் பிரிவினரைக் குறிக்கும். 12ம் நூற்றாண்டில் முறையற்ற சிறு இராணுவ அமைப்பை வழிநடத்துபவனை பாரிட்டிசான் என்று அழைத்தனர். இவர்களை புரட்சியாளர்கள் என்றும் அழைப்பதுண்டு. இரண்டாம் உலகப்போரில் இத்தாலி மற்றும் ஜெர்மனியில் உள்ள பார்ட்டிசான்கள் ரஷ்ய ராணுவத்திற்கு ஆதரவாகவும் இத்தாலி மற்றும் ஜெர்மனியின் பாசிச-நாசிச கொள்கைகளுக்கு எதிராகவும் செயல்பட்டனர். இத்தாலிய கம்யூனிசப் பார்ட்டிசான்களால் சர்வாதிகாரி முசோலினியும் அவர் மனைவியும் கொல்லப்பட்டனர்.
பகுப்பு:இரண்டாம் உலகப் போர்
மத்தியமேற்கு வளர்ச்சி பிராந்தியம், நேபாளம்
பொருளாதாரம்
வேளாண்மை, பண்ணைத் தோட்டங்கள், கால்நடை வளர்த்தல், சுற்றுலாத் தொழில் இப்பிராந்தியத்தின் முக்கிய தொழில்கள் ஆகும். கோராக்கி, நேபாள்கஞ்ச், பீரேந்திரநகர் பெரு வணிக மையங்கள் ஆகும். நெல், கோதுமை, பருப்பு வகைகள், சிறுதாணியங்கள், சோளம் இப்பிராந்தியத்தின் முக்கிய பயிர்கள் ஆகும்.
வெளி இணைப்புகள்
*
தலைமன்னார் வடக்கு கிராம அலுவலர் பிரிவு
MN/48 இலக்கம் உள்ள தலைமன்னார் வடக்கு கிராம அலுவலர் பிரிவு இலங்கையில் மன்னார் மாவட்டத்தில் மன்னார் நகரம் பிரதேச செயலாளர் பிரிவில் உள்ள ஓர் கீழ் நிலை நிர்வாகப் பிரிவு ஆகும். இப்பகுதியானது 1.79 சதுர கிலோமீட்டர் விஸ்தீரணம் உள்ளது. இக்கிராம அலுவலர் பிரிவானது தலைமன்னார் 3ஆம் வட்டாரம், தலைமன்னார் 4ஆம் வட்டாரம் ஆகிய பகுதிகளை உள்ளடக்கியுள்ளது.
உசாத்துணைகள்
பகுப்பு:மன்னார் மாவட்டத்திலுள்ள ஊர்களும், நகரங்களும்
தாமரன்கோட்டை
தாமரங்கோட்டை (Thamarankottai), தஞ்சாவூர் மாவட்டத்தின், பட்டுக்கோட்டை வட்டதிற்கு உட்பட்ட ஒரு வேளாண் ஊர். பட்டுக்கோட்டையிலிருந்து நாகப்பட்டிணம் செல்லும் நெடுஞ்சாலையில் 10 கி.மீ தொலைவில் தாமரங்கோட்டை அமைந்துள்ளது. இந்த ஊர், பட்டுக்கோட்டை சட்டமன்றத் தொகுதியின் கீழும், தஞ்சாவூர் நாடாளுமன்ற தொகுதியின் கீழும் வருகின்றது.
மக்கள் அமைப்பு
தமிழகத்தைச் சேர்ந்த பெரும்பாலான ஊர்களைப்போல் தாமரங்கோட்டையும் வகுப்பு அடிப்படையிலான மக்கள் அமைப்பை கொண்டிருக்கிறது. மக்களின் வாழ்விலும், பொருளாதாரத்திலும், மக்கள் உயர்வு தாழ்விலும் வகுப்பு முதன்மை பங்கு வகிக்கிறது. பெரும்பான்மையானவர்கள் உழவுத்தொழில் புரியம் மக்கள். மற்றையோர் உழவுசார் தொழில் புரிபவர்கள்.
மக்கள் தொகை
இந்திய அரசாங்கத்தின் கடந்த கணக்கெடுப்பின்படி தாமரங்கோட்டை வடக்கில் 1,460 வீடுகளில் 6,031 பேரும்(2,872 ஆண்கள், 3,159 பெண்கள்), தாமரங்கோட்டை தெற்கில் 1110 வீடுகளில் 4,499 பேரும்( 2,156 ஆண்கள் 2,343 பெண்கள்) வசிக்கிறார்கள்..
வேளாண்மையும் பொருளாதாரமும்
வேளாண்மையே தாமரங்கோட்டையின் முக்கிய பொருளாதாரமாக விளங்குகிறது. காவிரி பாசனத்திட்டத்தின் கீழ் வந்தாலும், கடைமடைப் பகுதியாக இருப்பதால், ஆற்று நீர் பெரும்பாலும் இந்த பகுதி நிலங்களுக்கு வருவதில்லை. ஆழ்குழாய் கிணறுகளில் இருந்தே பெரும்பாலான நிலங்கள் பாசனம் பெறுகின்றன. அது தவிர பருவ மழைகளின் உதவியுடன் பெரும்பான்மையான நிலங்களில் முப்போகம் பயிரிடப்படுகின்றன. இரண்டு போகம் நெல்லும்(சம்பா மற்றும் குறுவை) ஒரு போகம் மாற்றுப் பயிரும்(நிலக்கடலை, உளுந்து மற்றும் எள்) சாகுபடி செய்யப்படுகின்றன. நெல்லைத்தவிர, தென்னை ஒரு முக்கியமான பயிராகும். சமீப காலங்களில், வெகுவான நஞ்சை நிலங்கள், தென்னை பயிரிடப்பட்டு புஞ்சை நிலத்தோப்புகளாக மாற்றப்படுகின்றன. தென்னந்தோப்பின் மூலம் வருடம் முழுவதும் வருமானம் வருவதும், நெல் பயிரிடுவதில் உள்ள அதிக வேலையும், வேளாண் கூலித்தொழிலாளர் பற்றாக்குறையும் அதற்கு முக்கிய காரணிகளாகும்.
விரிவடைந்துவரும் மக்கள் தொகையையும், மக்களின் பொருளாதார வேலைவாய்ப்புத் தேவைகளையும் உழவுத்தொழிலால் மட்டுமே இப்பொழுது பூர்த்தி செய்யமுடியவில்லை. மாற்றுத் தொழில்களும் பரவலாகி வருகின்றன. பெரும்பாலான இளைஞர்கள் வேலைதேடி சிங்கப்பூர், ஐக்கிய அமீரகம், மலேசியா போன்ற நாடுகளுக்கு புலம் பெயர்ந்து வருகிறார்கள். சமீப காலமாக ஜப்பான், பிரிட்டன், கனடா போன்ற நாடுகளுக்கு வேலைதேடி புலம் பெயர்வதும் பரவலாகிவருகிறது.
கல்வி
எழுத்தறிவு பற்றி அதிகாரப்பூர்வமான தகவல் இல்லை. ஆனாலும் தமிழக சராசரியை விட அதிகம் என்று கருதப்படுகிறது. வேளான்மை செழித்து வந்ததால் காலகாலமாக மக்கள் கல்வியின்பால் அதிக கவனம் செலுத்தவில்லை. சமீப காலங்கள், கல்வியின் முக்கியத்துவம் உணரப்பட்டு பெரும்பான்மையானோர் குறைந்தபட்சம் கல்லூரி வரை கல்வி பயில முயற்சிக்கின்றனர். இவ்வூரில் ஒரு மேல்நிலைப்பள்ளியும், இரண்டு அரசு தொடக்கப் பள்ளிகளும் உள்ளன. ஒரு ஆசிரியர் பயிற்சி நிறுவனமும் உள்ளது.
மதம் மற்றும் கோயில்கள்
பெரும்பாலான மக்கள் இந்து மதத்தை பின்பற்றுகின்றனர். இரண்டு அல்லது மூன்று இசுலாமிய மற்றும் கிரித்துவ குடும்பங்கள் தொழில் சார்ந்து வசித்து வருகின்றனர். இது ஒரு சிற்றூராயினும் நிறைய கோயில்கள் உள்ளன.
கண்டேசுவரர் கோயில் (சிவன் கோயில்)
இவ்வூரின் மிகப்பெரியதும் மிகப் பழைமையானதுமானது இக்கோயில். இது ஒரு பாடல் பெறாத தலம். இதன் வரலாறை இதுவரை யாரும் சரியாக ஆராய்ந்து ஆவணப்படுத்தவில்லை. இவ்வூரின் மிகப்பெரிய நிலக்கிழாரும் இந்த கோயிலே. சுமார் 40 ஏக்கருக்கும் மேலான நிலங்கள் இந்த கோயிலுக்கு சொந்தம். வைகாசி மாதத்தில் இரண்டு வாரங்களுக்கு சிறப்பாக வைகாசி விசாகத் திருவிழா கொண்டாடப்படுகிறது. அது தவிர, ஒவ்வொரு பிரதோசமும் சிவராத்திரியும் சிறப்பாக கொண்டாடப்படுகிறது. இக்கோயிலின் முக்கிய கடவுளாக கண்டேசுவரர் இருக்கிறார். கூடுதலாக, வினாயகர், முருகன், பைரவர் ஆகியோருக்கும் சன்னிதிகள் உள்ளன.
தீக்குதித்த அம்மன் கோயில் தனது கனவனின் சிதையில் இறங்கி உயிர்துறந்த ஒரு மூதாதையரை கடவுளாகக் கொண்டது இக்கோயில். உடன்கட்டை ஏறுவது இவ்வூரில் முன்போ இப்போதோ அதிகமாக புழக்கத்தில் இல்லை. இருப்பினும் இத்தலம் இவ்வூரில் அதிக பக்தியுடனும் மரியாதையுடனும் வணங்கப்படுகிறது. சித்திரை முதல் ஞாயிறன்று, நாற்பது நாட்கள் மாலை அணிந்து விரதம் இருந்த பக்கதர்கள்(ஆண்கள் மட்டுமே) அம்மனின் ஆசி கோரி தீக்குழியில் நடந்து சென்று அம்மனை வழிபடுவர்.
இதர கோயில்கள் இடும்பன்,வீரனார், அய்யனார், முனியடியார் போன்ற காவல் தெய்வங்களுக்கான கோயில்களும் உள்ளன. வினாயகர் கோயிலும் அய்யப்பன் கோயிலும் உள்ளன. இவ்வூரில் பல ஆண்டுகளாக இருந்த ஒரு முருகன் கோயில் தற்போது சிதைவுண்ட நிலையில் உள்ளது.
உள்ளாட்சி மற்றும் மக்கள் பிரதிநிதிகள்
தாமரங்கோட்டை ஒரு ஊராட்சியாகும். பட்டுக்கோட்டை நகராட்சி ஒன்றியத்தின் தாமரங்கோட்டை பிரதிநிதி பதவியை '''திரு. க.கனகசபை''' (தாமரங்கோட்டை வடக்கு) '''திரு. வடிவேல்''' (தாமரங்கோட்டை தெற்கு) வகித்துவருகிறார்கள்.
பட்டுக்கோட்டை சட்டமன்றத் தொகுதி]] உறுப்பினர் - திரு க. அண்ணாதுரை (திமுக)
சுற்றியுள்ள ஊர்கள்
வடக்கில் வாட்டாகுடி, அத்திவெட்டி, கிழக்கில் பரக்கலக்கோட்டை, மேற்கில் துவரங்குறிச்சி, மன்னங்காடு ஆகிய ஊர்கள் தாமரங்கோட்டையை சுற்றி அமைந்துள்ளன.
மேற்கோள்
பகுப்பு:பட்டுக்கோட்டை வட்டத்திலுள்ள ஊர்கள் பகுப்பு:தஞ்சாவூர் மாவட்டத்திலுள்ள கிராமங்கள்
குழி முயல்
குழி முயல் (Rabbit) உலகின் பல பகுதிகளிலும் காணப்படும் ஒரு பாலூட்டி விலங்காகும். குடும்பமாக வாழும் இவை தாவர உண்ணிகளாகும். இவை நான்கு முதல் பத்து ஆண்டுகள் உயிர் வாழ்கின்றன. இறைச்சிக்காகப் பண்ணைகளிலும் செல்ல விலங்காக வீடுகளிலும் வளர்க்கப்படுகின்றன. இவற்றின் காதுகள் இவற்றை குளிர்மையாக வைத்திருக்க உதவுகின்றன.
ஆண் முயலினை "பக்" (buck)  என்றும்  பெண் முயலினை "டோ" (Doe) என்றும் ஆங்கிலத்தில் குறிப்பிடுவர்.
வாழ்விடம்
முயல்கள் சமவெளிக் காடுகள், சதுப்பு நிலங்கள், புல்வெளிகள் மற்றும் பாலை நிலங்களில் வாழும் விலஙகினமாகும். முயல்கள் கூட்டமாக வாழ்பவை. வட அமெரிக்கவில் முயல்கள் அதிக எண்ணிக்கையில் வசிக்கின்றன. முயல்கள் ஐரோப்பியா, தென்மேற்கு ஆசியா, சுமத்ரா, ஆப்ரிக்கா, தென் அமெரிக்கா மற்றும் ஜப்பானின் சில தீவுகளைப் பிறப்பிடமாக கொண்டுள்ளன. முயல்கள் மிக வேகமாக இனப்பெருக்கம் செய்பவை என்பதால் இவை பல நாடுகளில் வேளாண்மைக்கு அச்சுறுத்தலாக உள்ளன. முயல்களின் ஒருநாள் சராசரி உறங்கும் நேரம் 8.4 மணிநேரம் ஆகும்.
மேற்கோள்கள்
பகுப்பு:முதுகுநாணிகள் பகுப்பு:பாலூட்டிகள் பகுப்பு:குழிமுயல்கள்
அகழ் காது லாட வௌவால்
அகழ் காது லாட வௌவால் லாட வௌவால் குடும்பத்தைச் சேர்ந்த ஒரு பாலூட்டி ஆகும். இவை இந்தோனேசியா, பாபுவா நியூ கியூனா போன்ற இடங்களில் காணப்படுகின்றன.
மேற்கோள்கள்
பகுப்பு:லாட வௌவால்கள்
உலக இசை நாள்
முதலாவது கோடைகால இசை நாள் கொண்டாட்டம் பிரான்சின் கலாச்சார அமைச்சர் சாக் லாங், மற்றும் பிரெஞ்சு இசையமைப்பாளர் மோரிசு புளூரெட் ஆகியோரால் ஆரம்பித்து வைக்கப்பட்டது. இது 1982 இல் பாரிசு நகரில் கொண்டாடப்பட்டது. பின்னர் இசை நாள் உலகெங்கிலும் 120 நாடுகளில் கொண்டாடப்பட்டு வருகிறது.
நோக்கம்
இரண்டு வழிகளில் இசையை மேம்படுத்துவது உலக இசை நாளின் நோக்கம் ஆகும்:
வெளி இணைப்புகள்
பகுப்பு:சூன் சிறப்பு நாட்கள் பகுப்பு:இசை
வடசேரி புண்ணிய கோடீஸ்வரசுவாமி கோயில்
வடசேரி புண்ணிய கோடீஸ்வரசுவாமி கோயில் தமிழ்நாட்டில் தஞ்சாவூர் மாவட்டம், வடசேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் புண்ணியகோடீஸ்வரர், புவனேஸ்வரி அம்மன் சன்னதிகளும், விநாயகர், சுப்ரமணியர், சண்டிகேஸ்வரர், தெட்சிணாமூர்த்தி, கஜலெட்சுமி உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. [[தை மாதம்]] தைப்பூசம், முத்துப்பல்லக்கு, 1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மயூர்பஞ்சு மாவட்டம்
, ஒடிசா மாநிலத்தின் மாவட்டங்களில் ஒன்று. இதன் தலைமையகம் பரிபடா நகரத்தில் அமைந்துள்ளது. பிரித்தானிய இந்தியாவின் ஆட்சியின் போது இம்மாவட்டப் பகுதிகள் மயூர்பஞ்ச் சமஸ்தானத்தில் இருந்தது. கரும்புலிகளுக்கு பெயர் பெற்ற சிமிலிபால் உயிர்க்கோளக் காப்பகம் இம்மாவட்டத்தில் உள்ளது.
மாவட்ட விவரம்
இம்மாவட்டம் பசுமையான தாவரங்களும், வெவ்வேறு விலங்கினங்களும் தன்னகத்தே கொண்ட வளமான கலாச்சார பாரம்பரியம் கொண்ட, தனித்துவமான நிலையைப் பெற்றுள்ளது. குறிப்பாக, சிமிலிபால் உயிர்க்கோளத்தின் தாயகமாகும். இந்த மாவட்டம் வளமான கனிம வளத்தையும் கொண்டுள்ளது. பொருளாதார முக்கியத்துவம் வாய்ந்த கனிமங்களான, இரும்பு-தாது (ஹெமாடைட்), வனாடிஃபெரஸ் மற்றும் டைட்டானிஃபெரஸ் காந்த, சைனா களிமண், கலேனா (ஈய தாது), கயனைட், அஸ்பெஸ்டாஸ், ஸ்டீடைட் (சோப்பு கல்) மற்றும் குவார்ட்சைட் ஆகியவை, இங்குள்ள நிலப்பகுதிகளில் கிடைக்கின்றன. இவற்றில் கோருமாஹிசானியின் இரும்பு தாது வைப்பு, சுமார் அரை நூற்றாண்டு காலமாக எடுக்கப்பட்ட, படம்பஹார் மற்றும் சுலைபட் ஆகியவை சிறப்புக் குறிப்புக்குத் தகுதியானவையாகக் கருதப்படுகிறது.
பஞ்சா வம்சத்தின் ஆட்சியாளர்கள், சுமார் கி.பி. ஒன்பதாம் நூற்றாண்டு முதல் இந்த மாநிலத்தை தொடர்ந்து உடையாமல் காத்தனர். ஆரம்ப பஞ்சா ஆட்சியாளர்களின் கீழ், இம்மாநிலத்தின் பெயர் கிஜ்ஜிங்கா மண்டலா எனவும், அப்பொழுது அதன் தலைநகர் கிஜ்ஜிங்கா கோட்டா எனவும் பெயரிடப்பட்டது. அந்த ஆட்சியாளர்களால் வெளியிடப்பட்ட செப்புத் தகடு, கல்வெட்டுகள், கிஜ்ஜிங்கா மண்டலா என்பது, மயூர்பஞ்ச் மற்றும் கியோஞ்சர் மாவட்டங்களையும், பீகாரில் உள்ள சிங்பூம் மாவட்டத்தின் சில பகுதிகளையும், மேற்கு வங்காளத்தின் மதினாபூர் மாவட்டத்தையும் உள்ளடக்கிய ஒரு விரிவான நாடாக இருந்து ஆட்சி செய்யப்பட்டது. முகலாயர் காலத்தில், பஞ்சா ஆட்சியாளர்களின் பிரதேசம் கடல் வரை இருந்தது. இக்காலக்கட்டத்தில், தலைநகரம் கிஜ்ஜிங்கா கோட்டாவிலிருந்து, ஹரிபூருக்கு மாறியது.
மயூர்பஞ்ச் மன்னர்கள் ஆங்கில ஆட்சியின் கீழ், ஒடிசாவின் முன்னேற்றத்திற்கு முன்னோடியாக இருந்தனர். உண்மையில் இது, ஆங்கிலேயர் ஆட்சியின் போது, முழு நாட்டிலும் மிகவும் முற்போக்கான மாவட்டங்களில் ஒன்றாகத் திகழ்ந்தது. பஞ்சா மன்னர்கள், கட்டாக்கில் மாநிலத்தின் முதல் மருத்துவக் கல்லூரியை நிறுவினர். இராவன்ஷா கல்லூரி போன்ற உயர்கல்வி நிறுவனங்களை நிறுவுவதற்காக, அவர்கள் பெரும் தொகையையும், நிலத்தையும் நன்கொடையாக வழங்கினர். புதிய கட்டமைப்பு முயற்சிகளை மேற்கொள்வதற்கும், இறுதியாக ஒடிசாவிற்கு ஒரு ரயில் பாதைக்கு பிரித்தானிய அரசை வற்புறுத்துவதற்கும் அவர்கள் காரண கரத்தாவாக விளங்கினர். மயூர்பஞ்ச் மாநிலம் ஜனவரி 1, 1949 அன்று, ஒடிசா மாநிலத்தில் இணைக்கப்பட்டது. அதன் இணைப்பு தேதி முதல், மயூர்பஞ்ச் நிலப்பகுதியானது, ஒடிசா மாவட்டங்களில் ஒன்றாக நிர்வகிக்கப் படுகிறது.
மயூர்பஞ்ச் மாவட்டத்தின் பொருளாதாரம், பெரும்பாலும் விவசாயத்தை சார்ந்தது. வேளாண் காலநிலை மண்டலமும், சாதகமான மண் வகையும், மயூர்பஞ்ச் மாவட்டத்தில் விவசாய வளர்ச்சிகளுக்கு, உறுதுணையாக இருக்கின்றன. பயிர் வகைகளில், நெல் முக்கிய சாகுபடி பயிராகும், அதைத் தொடர்ந்து பருப்பு வகைகளும், எண்ணெய் வித்துக்களும் உள்ளன. உயர் மட்ட நிலங்களில், கரீஃப் நெல்லின் பரப்பளவு குறைந்து காணப்படும். அந்த நிலையில், பருப்பு வகைகள், எண்ணெய் வித்துக்கள், பிற தானியங்களின் கீழ், அப்பகுதி சுழற்சி முறையில், அவர்கள் நிலத்தில் வேளாண்குடிகள்,பயிர் முறையை பல்வகைப்படுத்துவதால், நிலவளம் அதிகரித்து வருகிறது. மேலும், விவசாயத் துறையில, நில பயன்பாட்டு முறை மிகவும் இன்றியமையாத காரணியாக உள்ளது.
கனிமங்களை அரைத்து பொடியாக்குதல், கற்களை நசுக்குதல், சீனா-களிமண் கழுவுதல், பீங்கான் தொழில்கள், உரங்கள், பாதுகாப்பு பெட்டிகள், காகித ஆலை, வண்ணப்பூச்சு இரசாயனங்கள், சலவை, சோப்பு, மின் பொருட்கள், உயர் மின்னழுத்தம், முறுக்கவட(cable) உற்பத்தி, அலுமினியம் உள்ளிட்ட சிறிய அளவிலான தொழில்கள் பாத்திரங்கள், குளிர் சேமிப்பு, இயந்திரமயமாக்கப்பட்ட ஹேட்சரி, பொது ஃபேப்ரிகேஷன், தாள்-உலோகம், பாலி-இலை கோப்பைகள் மற்றும் தட்டுகள் தயாரித்தல், சிமென்ட் பொருட்கள், சபாய் பொருட்கள், அரிசி-ஹல்லர், மாவு ஆலை மற்றும் அதனுடன் தொடர்புடைய பழுது பார்க்கும் சேவை போன்றவை, மயூர்பஞ்ச் மாவட்டத்தின் தொழில்துறை பொருளாதாரத்திற்கு அடித்தளமாக இருக்கின்றன.
உட்பிரிவுகள்
இந்த மாவட்டத்தை மண்டலங்களாகப் பிரித்துள்ளனர். அவை படசாஹி, பாங்கிரிபோஷி, பேத்னட்டி, மோரடா, ராசகோபிந்துபூர், சமாககுண்டா, சுளியாபாடா, ராய்ரங்குபூர், குசுமி, பஹள்தா, பிஷோய், பிஜாதள், ஜமுதா, திரிங்கி, உதளா, குண்டா, கோபபந்துநகர், கத்பிபதா, கரஞ்சியா, ரருவாண், ஜஷிபூர், சுக்ருளி, தாகுர்முண்டா, சாரஸ்கணா, படம்பஹத், சந்துவா ஆகியன.
இந்த மாவட்டம் மயூர்பஞ்சு, பாலேஸ்வர், கேந்துஜர் ஆகிய மக்களவைத் தொகுதிகளுக்குள் உள்ளது.
மூலக்கூறு பொருத்தி
மூலக்கூறு பொருத்தி என்பது பரிந்துரையில் இருக்கும் ஒரு நானோ தொழில்நுட்ப அணுக் கருவி. அணு நிலையில் வேதியியல் கூறுகளைப் பொருத்தி பொருட்களை உருவாக்க வல்ல கருவியை மூலக்கூறு பொருத்தி என்பர். இதை சற்று நீட்டி, இதன் ஒரு பண்பாக தன்னை தானே உருவாக்கும் திறனும் கூறப்படுகிறது.
அதாவது, மூலக்கூறு பொருத்தி வேதியியல் தாக்கத்தை விளைவிக்கக் கூடிய மூலக்கூறுகளைத் தகுந்த நிலைகளில் பொருத்தி, குறிப்பிட்ட வேதியியல் தாக்கத்தைத் தோற்றுவிக்கும்.
இது தற்போது ஒரு தொடக்க கட்ட நிலையில் இருக்கும் ஒரு கருதுகோள் மட்டுமே ஆகும்.
பகுப்பு:நானோதொழினுட்பம்
டிராப்சன் மாகாணம்
டிராப்சன் மாகாணம் (Trabzon Province,   ) என்பது துருக்கியின் ஒரு மாகாணமாகும். இது கருங்கடல் கடற்கரையில் உள்ளது. இது இராணுவ முக்கியத்துவம் வாய்ந்த பிராந்தியத்தில் அமைந்துள்ளது. டிராப்சன் அனத்தோலியாவின் பழமையான வணிக துறைமுக நகரங்களில் ஒன்றாகும். இதன் அண்டை மாகாணங்களாக மேற்கில் கீரேசன் மாகாணமும், தென் மேற்கில் கோமஹேன் மாகாணமும், தென்கிழக்கில் பேபர்ட் மாகாணமும், கிழக்கே ரைஸ் மாகாணமும் உள்ளன. மாகாணத்தின் முக்கிய இனக்குழுவினர் துருக்கிய மக்களாவர். ஆனால் மாகாணத்தில் சிறுபான்மை போந்திக்கு கிரேக்க மொழி பேசும் முஸ்லிம்கள் உள்ளனர். இளம் தலைமுறையினர் இம்மொழியை சரளமாக பேசுபவர்களாக இல்லை. இஸ்மாயில் உஸ்தோக்லு 2018 அக்டோபரில் மாகாண ஆளுநராக நியமிக்கப்பட்டார்.
மாகாணத்தின் தலைநகரமாக டிராப்சோன் நகரம் உள்ளது.
மாவட்டங்கள்
டிராப்சன் மாகாணம் 18 மாவட்டங்களாக பிரிக்கப்பட்டுள்ளது:
114 கி.மீ கடற்கரையோரத்தில் உள்ள மாவட்டங்கள் (மேற்கிலிருந்து கிழக்கு நோக்கி): பெசிக்டா, வக்ஃபேக்பீர், அரபாஸ், அகபாத், யோம்ரா, அர்சின், அராக்லே, சர்மேன் மற்றும் ஆஃப். உள்நாட்டு மாவட்டங்கள்: டோன்யா, டாஸ்கி, ஆல்பாசாரி, மாஸ்கா, கோப்ராபாக், டெர்னெக்பசாரே, ஹெய்ரத் மற்றும் சாய்காரா.
1988 ஆம் ஆண்டில் பெசிக்டாசா மற்றும் ஆல்பாஸாரி போன்றவை மாவட்ட அந்தஸ்தைப் பெற்றன, 1990 ஆம் ஆண்டில் சர்பா, டாஸ்கி, கோப்ராபாக், டெர்னெக்பசாரே மற்றும் ஹெய்ரத் போன்றவை மாவட்ட அந்தஸ்தைப் பெற்றன.
வரலாறு
thumb| மாஸ்காவிற்கு அருகிலுள்ள போன்டிக் மலைகளில் உள்ள சமேலா மடாலயம் thumb| மாஸ்கா மாவட்டத்தின் லிவேரா கிராமத்தில் ஒரு பாரம்பரிய கிராமப்புற போன்டிக் வீடு thumb| சாய்காராவில் உள்ள உசுங்கல் கிராமம் மற்றும் ஏரி thumb| சாயகரில் மற்றொரு கிராமம் thumb| சாயகராவில் ஒரு பாரம்பரிய வீடு இதன் வரலாறு முழுவதும் குறிப்பிடத்தக்க வகையில் கவர்ச்சிகரமான பகுதியாக இருந்துள்ளது. ட்ராப்சன் நகரானது மேற்கத்திய பயணிகளின் நூற்றுக்கணக்கான பயண இலக்கியங்களில் குறிப்பிடப்பட்டுள்ளது. அவர்களில் சிலர் "கிழக்கின் கதை நகரம்" என்று குறிப்பிட்டுள்ளனர். துருக்கியின் சினோப்பைச் சேர்ந்த கிரேக்க குடியேற்றவாசிகளால் இதன் தலைநகரான டிராப்சன் ட்ரெபஸஸ் என்ற பெயரில் நிறுவப்பட்டது. கிமு 9 ஆம் நூற்றாண்டிலிருந்து தொடங்கி, ஒமர், எரோடோடசு, எசியோடு போன்ற வரலாற்றாசிரியர்களால் இந்த நகரம் குறிப்பிடப்பட்டுள்ளது. டிராப்சனைப் பற்றிய முதல் எழுதப்பட்ட சான்று செனபோன் எழுதிய அனபாஸிஸ் ஆகும்.
இது ஒரு முக்கியமான ரோமானிய மற்றும் பைசந்திய மையம் ஆகும். இது 1204 முதல் 1461 வரை ட்ரெபிசாண்ட் பேரரசின் தலைநகராக இருந்தது. டிராப்சன் பின்னர் உதுமானியப் பேரரசின் ஒரு பகுதியாக இரண்டாம் மெகமுதிவால் ஆக்கபட்டது. 1461 ஆம் ஆண்டில் இப்பகுதி கைப்பற்றப்பட்ட பின்னர், ஃபாத்தி மதராசா (1462), ஹதுனியே மதராசா (1515), ஸ்கெண்டர் பாஷா மதராசா (1529) மற்றும் ஹம்சா பாஷா மதராசா (1543) ஆகிய முக்கியமான மதராசா (சமயக் கல்வி மையங்களாக நிறுவப்பட்டன; அவற்றில் சில கல்லி வளாகங்களுக்குள்) அக்காலத்தில் நிறுவப்பட்டன. இது துவக்கத்தில் ஐலேட் என்ற நிலையை எட்டுவதற்கு முன்பு சஞ்சாக் நிலையில் இருந்தது. இறுதியாக 1868 இல் ஒரு விலேட்டாக மாற்றப்பட்டது.
முதலாம் உலகப் போரின் காகசஸ் போர்த் தொடரின்போது உதுமானிய மற்றும் உருசிய படைகளுக்கு இடையிலான பெரும் சண்டைகளின் இடமாக இந்த மாகாணம் இருந்தது. இதன் விளைவாக ஏப்ரல் 1916 இல் கிராண்ட் டியூக் நிக்கோலஸ் மற்றும் நிகோலாய் யூடெனிச் ஆகியோரின் தலைமையில் உருசிய இராணுவத்தால் டிராப்சன் நகரம் கைப்பற்றப்பட்டது. முதலாம் உலகப் போரிலிருந்து உருசியா பிரெஸ்ட்-லிட்டோவ்ஸ்க் உடன்படிக்கையால் வெளியேறியதைத் தொடர்ந்து 1918 ஆம் ஆண்டின் துவக்கத்தில் இந்த மாகாணம் துருக்கியின் கட்டுப்பாட்டுக்குள் மீண்டும் வந்தது.
குறிப்புகள்
பகுப்பு:துருக்கியின் மாகாணங்கள்
மும்தாஜ் (நடிகை)
மும்தாஜ் ஒரு இந்திய நடிகையாவார். இவர் மோனிசா என் மோனோலிசா திரைப்படத்தில் அறிமுகம் ஆனார்.
ஆதாரம்
பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:1980 பிறப்புகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள்
தலைமன்னார் கிழக்கு கிராம அலுவலர் பிரிவு
MN/49 இலக்கம் உள்ள தலைமன்னார் வடக்கு கிராம அலுவலர் பிரிவு இலங்கையில் மன்னார் மாவட்டத்தில் மன்னார் நகரம் பிரதேச செயலாளர் பிரிவு இல் உள்ள ஓர் கீழ் நிலை நிர்வாகப் பிரிவு ஆகும். இப்பகுதியானது 4.68 சதுர கிலோமீட்டரில் பரம்பியுள்ளது. இப்பகுதியானது தலைமன்னார் 5ஆம் வட்டாரம் பகுதியை உள்ளடக்கியுள்ளது.
உசாத்துணைகள்
பகுப்பு:மன்னார் மாவட்டத்திலுள்ள ஊர்களும், நகரங்களும்
தமிழ் நூற்பட்டியல்
தமிழ் நூல்பட்டியல் என்பது தமிழ் மொழியில் வெளிவந்த நூல்களைப் பற்றிய விபரங்களைத் திரட்டும் பட்டியல் ஆகும்.
வரலாறு
தமிழில் 2300 ஆண்டுகளுக்கு மேலான தொடர்ச்சியான எழுதப்பட்ட இலக்கிய மரபு உண்டு. நூல் என்றால் என்ன என்பது துல்லியமாக வரையறை செய்யப்பட்டு, அதன் அடிப்படையில் எழுதப்பட்ட நூற்றுக்கணக்கான நூல்கள் பல நூற்றாண்டுகளுக்கு முன்பு தொட்டே வரத் தொடங்கின. தமிழ் நூல்களைத் திரட்டுவது, வகுப்பது, உரை எழுதுவது தமிழ் அறிஞர்கள் தொடர்ச்சியாக செய்து வந்த ஒரு பணியே. எனினும் நூல்கள் அச்சிடப்படத் தொடங்கிய பின்பே நூல்பட்டியல் உருவாக்கம் விரிபு பெற்றது. பல்வேறு இடங்களில் வெளிவரும் தமிழ் நூல்களைப் பற்றிய தகவல்களைத் தொகுப்பது என்பது மிகவும் சிக்கலான பணி. இதனை அரசுகளோ, அல்லது பெரும் நிறுவனங்களோ செய்ய வல்லவை. ஆனால் தமிழ் மொழிக்கு இவ்வாறு வாய்ப்பு நெடுங்காலம் வாய்க்காதால், சில அறிஞர்களின் தனிப்பட்ட முயற்சிகளாளேலேயே தமிழ் நூல்பட்டியல்கள் தொகுக்கப்படாயின.
வெளி இணைப்புகள்
பகுப்பு:தமிழ் நூற்பட்டியல்கள்
போர்ட்ஸ்மவுத்
இது இலண்டனில் இருந்து 64 மைல் (103 கி.மீ.) தூரத்திலும், தென்கிழக்கே சவுத்தாம்ப்டன் இலிருந்து 19 மைல் (31 கிமீ) தூரத்திலும் அமைந்துள்ளது.
மேற்கோள்கள்
பகுப்பு:இங்கிலாந்தின் நகரங்கள்
பட்வாரி எருமை
பட்வாரி எருமைகளின் பாலில் இருந்து தயாராகும் மோர் அதன் உயர் உள்ளடக்கத்தால் புகழ் வாய்ந்த‍தாக உள்ளது. இதன் பாலில் கொழுப்பு அளவு 6% இல் இருந்து உயர்ந்தபட்ச அளவாக 12.5 % வரை காணப்படுகின்றன.
மேற்கோள்கள்
பகுப்பு:இந்தியாவில் தோன்றிய எருமை இனங்கள் பகுப்பு:எருமைகள்
வழுதலங்குணம் ஊராட்சி
வழுதலங்குணம் ஊராட்சி (Valudalangunam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள கீழ்பென்னாத்தூர் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2982 ஆகும். இவர்களில் பெண்கள் 1505 பேரும் ஆண்கள் 1477 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீராம்பாடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நுவான் சியா
நுவான் சியா  (Nuon Chea), சூலை 7, 1926) – 4 ஆகத்து 2019) சில நேரங்களில் லாங் புன்ருயாட் (Long Bunruot), கம்போடியாவின்  முன்னாள் பொதுவுடமை அரசியல்வாதியும் கெமர் ரூச்சின் முன்னாள் முதன்மை கருத்தாளரும் ஆவார். 1975-1979 ஆண்டுக்காலத்தில் கம்போடியப் படுகொலை நடந்த போல் போட் ஆட்சியில் இரண்டாமிடத்தில் இருந்த இவர் பொதுவாக "உடன்பிறப்பு இரண்டு" என்று அறியப்பட்டார். நுவான் சியா இந்தப் படுகொலையில் பங்குபெற்றதற்காக ஐக்கிய நாடுகள் நடத்தும் குற்றவிசாரணையை எதிர்கொண்டார். 2014 ஆகத்து 7 இல் இவருக்கும், இவருடன் மானுடத்திற்கு எதிரான குற்றங்கள் இழைத்த கியூ சாம்பான் என்பவருக்கும் ஐக்கிய நாடுகள் நீதிமன்றம் ஆயுட்காலச் சிறைத்தண்டனை வழங்கித் தீர்ப்பளித்தது.
வெளியிணைப்புகள்
பகுப்பு:1926 பிறப்புகள் பகுப்பு:2019 இறப்புகள் பகுப்பு:கம்போடிய அரசியல்வாதிகள்
பாரதிதாசன் மேலாண்மைக் கல்வி நிறுவனம்
பாரதிதாசன் மேலாண்மைக் கல்வி நிறுவனம், திருச்சிராப்பள்ளி  (Bharathidasan Institute of Management, Tiruchirappalli) அல்லது (BIM-Trichy) 1984ஆம் ஆண்டு தமிழ்நாட்டின் திருச்சிராப்பள்ளியில் நிறுவப்பட்ட தனித்த மேலாண்மைக் கல்வி நிறுவனமாகும். இந்த நிறுவனம் முழுநேர வணிக நிர்வாகத்தில் பட்டமேற்படிப்பையும் (எம்பிஏ) முகவர் படிப்புகளையும் பல மேலாளர் கல்வித் திட்டங்களையும் வழங்குகிறது.
வளாகம்
தனது துவக்கத்திலிருந்தே பாரத மிகு மின் நிறுவன வளாகத்திலிருந்து இயங்குகிறது. அந்த வளாகத்தில் உள்ள எம்எச்டி வளாகத்தில் வகுப்புகளும் மாணவர் விடுதிகளும் வழங்கப்பட்டுள்ளன. நகரில் பாரதிதாசன் பல்கலைக்கழகத்திற்காக கஜமலையில் உள்ள 12 ஏக்கரா நிலத்தில் இதன் சொந்த மற்றும் புதிய கட்டிடங்கள் கட்டப்பட்டு வருகின்றன. ₹50 கோடி செலவில் கட்டப்பட்டுள்ள இவை 2011யில் முடிவடையும் என எதிர்பார்க்கபடுகிறது.
ருத்ர தாண்டவம் (திரைப்படம்)
ருத்ர தாண்டவம் (Rudhra Thaandavam) என்பது 1978 ஆண்டைய இந்திய தமிழ் திரைப்படமாகும். இப்படத்தை கே. விசயன் இயக்க,  நாகேஷ் மற்றும் வி. கே. ராமசாமி ஆகியோர் முதன்மைப் பாத்திரங்களை ஏற்று நடித்தனர். படத்தில் இடம்பெற்ற பாடல்களை வாலியும், கண்ணதாசனும் எழுதியுள்ளனர்.
கதை
ருத்ரா தாண்டவம் படத்தின் கதையானது  ஒரு ஏழை பூசாரியின் கனவில் வரும் சிவபெருமான் அவருக்கு உலகத்தை பற்றிய  அறிவை வழங்குவதை சித்தரிப்பதே ஆகும்.
தயாரிப்பு
இப்படமானது சென்னை வாகினி படப்பிடிப்புத் தளத்தில் எடுக்கப்பட்டது.
வரவேற்பு
திரைப்பட வரலாற்றாசிரியர் ராண்டார் கை எழுதியபடி, இந்தப் படம் பாக்ஸ் ஆபிஸில் எதிர்பாராத அளவுக்கு நல்ல வெற்றியை ஈட்டியது. "புதுமையான கதை", நாகேசின் சுவாரஸ்யமான நகைச்சுவை மற்றும் சிவபெருமான் வேடமேற்ற வி. கே. ராமசாமியின் அற்புதமான நடிப்பு போன்றவற்றை அவர் பாராட்டினார்.
மேற்கோள்கள்
பகுப்பு:1978 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:சுமித்ரா நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ராதாரவி நடித்த திரைப்படங்கள்
சலீம் ஜப்பார்
சலீம் ஜப்பார் (Saleem Jaffar, பிறப்பு: நவம்பர் 19 1962), ஒரு பாக்கித்தானியத் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளிலும், 39 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1986 இலிருந்து 1992 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் பாக்கித்தான் கராச்சியைச் சேர்ந்தவர்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
சீஜே. டி வில்லியர்ஸ்
''' சீஜே. டி வில்லியர்ஸ்' (CJ de Villiers'', பிறப்பு: மார்ச்சு 16 1986), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 51 முதல்தர துடுப்பாட்டப் போட்டிகளிலும், 39 ஏ-தர துடுப்பாட்டப் போட்டிகளிலும், 15 இருபது20 போட்டிகளிலும் கலந்து கொண்டுள்ளார். 2006/07-2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
[http://www.espncricinfo.com/ci/content/player/44687.html சீஜே. டி வில்லியர்ஸ்] - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 8 2011.
வடசேரி பூதம் வணங்கும் கண்டன் சாஸ்தா கோயில்
வடசேரி பூதம் வணங்கும் கண்டன் சாஸ்தா கோயில் தமிழ்நாட்டில் கன்னியாகுமரி மாவட்டம், வடசேரி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், விநாயகர், இசக்கியம்மன், செண்பகவல்லி, பேச்சியம்மன் உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வான் தானுந்து
வான் தானுந்து என்பது அன்றாட போக்குவரத்துக்கு பயன்படத்தக்க வண்ணம் இலகுவாக வானில் உயர்து பயணிக்க வல்ல தானுந்து ஆகும். இப்படிப்பட்ட வாகனம் பல காலமாக எதிர்வுகூறப்பட்ட போதிலும் இன்னும் பயன்பாட்டுக்கு வரவில்லை. தற்போது சில வான் தானுந்துகள் முன்வடிவ நிலையில் உள்ளன. எடுத்துக்காட்டாக Moller Skycar M400.
இவற்றையும் பாக்க
பகுப்பு:தானுந்துகள்
ஓசூர் உத்தம கரக சாக்கியம்மன் கோயில்
ஓசூர் உத்தம கரக சாக்கியம்மன் கோயில் தமிழ்நாட்டில் கிருஷ்ணகிரி மாவட்டம், ஓசூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தகானு
thumb|அழகான சூரியன் மறையும் நேரத்தில் பர்னாகா கடற்கரை வலது|thumb|பால கங்காதர திலகர் சதுக்கம், தஹானு தகானு என்பது மகாராட்டிர மாநிலத்திலுள்ள, கொங்கன் பிரிவிலுள்ள பல்கார் மாவட்டத்தின் மாநகராட்சியும் கடற்கரை நகரும் ஆகும். இது மும்பை நகரத்திலிருந்து 110 கி. மீ தூரத்தில் அமைந்துள்ளது. இங்கு ரிலையன்ஸ் ஆற்றல் என்ற மிப்பெரிய தனியார் அனல் மின் நிலையம் மற்றும் தாராப்பூர் அணுமின் நிலையம் ஆகியவையும் இங்கு உள்ளன.
வெளியிணைப்புகள்
<references group="18 June 2017" />
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:மகாராட்டிர மாநிலத்திலுள்ள ஊர்களும் நகரங்களும்
வணக்கத்திற்குரிய காதலியே
வணக்கத்திற்குரிய காதலியே 1978 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் விஜயகுமாரி, ஸ்ரீதேவி மற்றும் பலரும் நடித்துள்ளனர்.
பகுப்பு:1978 தமிழ்த் திரைப்படங்கள்‎ பகுப்பு:ஸ்ரீதேவி நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
கொட்டகுளம் வீமன் நன்னன்
இள‌மைப்ப‌ருவ‌ம்
திருவண்ணாமலை மாவட்டம், செங்கம் வ‌ட்ட‌ம், புதுப்பாளைய‌ம் ஒன்றிய‌ம், கொட்ட‌குள‌ம் கிராம‌த்தில் 1934 ந‌வ‌ம்ப‌ர் 16ம் தேதி வீம‌ன் ம‌ற்றும் முத்தால‌ம்மாள் த‌ம்ப‌திக்கு முத‌லாவ‌து ம‌க‌னாக‌ பிற‌ந்தார். இவர‌து தாத்தா முத்துவின் ஊக்க‌த்தின் கார‌ண‌மாக‌ த‌மிழ் இலக்கிய‌த்தின் மீது ஆர்வ‌ம் செலுத்த‌த் தொட‌ங்கினார். இள‌ம்வ‌ய‌து முத‌ல் க‌விதை புனைவ‌தில் திற‌ன் கொண்ட‌வ‌ராக‌த் திக‌ழ்ந்தார். கொட்ட‌குள‌ம் அர‌சு ஆர‌ம்ப‌ப்ப‌ள்ளியில் ஐந்தாம் வ‌குப்பு வ‌ரை ப‌டித்தார். வ‌றுமையின் கார‌ண‌மாக‌ மேலே ப‌டிக்க‌ முடியாத‌ சூழ்நிலையில் ப‌ள்ளிப்ப‌டிப்பை நிறுத்திக் கொள்ள‌ நேர்ந்துள்ள‌து.
அர‌சிய‌ல்
ச‌முதாய‌த்தில் காண‌ப்ப‌டும் ஏற்ற‌த்தாழ்வுக‌ளை போக்குவ‌த‌ற்காக ச‌மூக‌ சீர்த்திருத்த‌ங்க‌ளில் ஈடுபாடு கொண்டு செய‌ல்ப‌ட‌த் தொட‌ங்கினார். ஆர‌ம்ப‌ கால‌த்தில் த‌ந்தை பெரியாரின் பேச்சால் ஈர்க்க‌ப்ப‌ட்டு, திராவிட‌ர் க‌ழ‌க‌த்தில் த‌ன்னை இணைத்து கொண்டார். பெரியாரின் கொள்கைக‌ள், த‌த்துவ‌ங்க‌ள், ச‌மூக‌சீர்த்திருத்த‌ சிந்த‌னைக‌ளை ப‌ர‌ப்புவ‌த‌ற்காக‌ நாட‌க‌ம், பாட‌ல்க‌ள், க‌விதைக‌ள் இய‌ற்றி கிராம‌ம் கிராம‌மாக‌ சென்று பிர‌சார‌ம் செய்தார். த‌மிழ‌க‌த்தின் பெரும்பாலான‌ மாவ‌ட்ட‌ங்க‌ளுக்கு சுற்றுப்ப‌ய‌ண‌ம் செய்து திராவிட‌ர் இய‌க்க‌க் கொள்கைக‌ளைப் ப‌ர‌ப்பிவ‌ந்தார்.
பின்ன‌ர், அறிஞ‌ர் அண்ணா த‌லைமையில் அமைந்த‌ திராவிட‌ர் முன்னேற்ற‌க் க‌ழ‌க‌த்துடன் த‌ன்னை இணைத்துக் கொண்டு ச‌மூக‌ப்ப‌ணிக‌ளுட‌ன் அர‌சிய‌ல் ப‌ணிக‌ளிலும் ஈடுப‌ட‌த் தொட‌ங்கினார். 1970களில் அழ‌கிரி க‌லைக்குழுவை அமைத்து அன்பானந்தம், கோபால் ஆகியோருடன் இணைந்து ஊர் ஊராக‌ சென்று திராவிட‌ இய‌க்க‌ கொள்கைக‌ளை பாட‌ல்க‌ள், நாட‌க‌ம், க‌விதைக‌ள் மூல‌ம் பிர‌சார‌ம் செய்துவ‌ந்தார்.
1983ல் செங்க‌ம் ந‌க‌ர‌ பொருளாள‌ராக‌ நிய‌மிக்க‌ப்ப‌ட்டார். 1996ம் ஆண்டு ந‌ட‌ந்த‌ தேர்த‌லில், திராவிட‌ முன்னேற்ற‌க்க கழ‌க‌ வேட்பாள‌ராக‌, செங்கம் தொகுதியில் போட்டியிட்டு 26 ஆயிர‌ம் வாக்கு வித்தியாச‌த்தில் த‌ன்னை எதிர்த்து போட்டியிட்ட‌ அதிமுக‌ கூட்ட‌ணி வேட்பாள‌ர் செ. கு. த‌மிழ‌ர‌ச‌னை தோற்கடித்தார். ந‌ன்ன‌ன் க‌ட்சியின் மாவ‌ட்ட‌ துணைப்பொதுச்செய‌லாள‌ராக‌ நிய‌மிக்க‌ப்ப‌ட்டார்.
குடும்ப‌ம்
கொட்ட‌குள‌ம் கிராம‌த்தை சேர்ந்த‌ வெள்ளைய‌ம்மாளை 1971ம் ஆண்டு திரும‌ண‌ம் செய்து கொண்டார். இவ‌ர்க‌ளுக்கு முத்தும‌ணி என்ற‌ ம‌க‌ன் உள்ளார். 1974ம் ஆண்டு இவர‌து ம‌னைவி வெள்ளைய‌ம்மாள் நோய்வாய்ப்பட்டு இற‌ந்தார். இவ‌ர‌து த‌ந்தை வீம‌ன், இராணுவ ‌வீர‌ர். 107 வ‌ய‌து வ‌ரை வாழ்ந்து ம‌றைந்த‌வ‌ர். 1919 ஆம் ஆண்டு பிற‌ந்த‌ தாய் முத்தால‌ம்மாள், திசம்பர் 23, 2010 அன்று கால‌மானார். நன்னன் மற்றும் வெள்ளையம்மாள் தம்பதிக்கு முத்துமணி என்ற மகன் உள்ளார். இவர் பி. எஸ். சி. படித்துவிட்டு பத்திரிகையாளராக பணியாற்றி வருகிறார். முத்துமணி பதிப்பகத்தின் மூலம் தனது தந்தை நன்னன் எழுதிய 'அருள்மழையாய்', 'சிகப்புக்குயில்',' வெள்ளிக்குடம்' ஆகிய நூல்களை வெளியிட்டுள்ளார். நன்னனின் மருமகள் கல்யாணி புகழ்பெற்ற கல்வியாளர்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:1934 பிறப்புகள் பகுப்பு:தமிழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:திருவண்ணாமலை மாவட்ட நபர்கள் பகுப்பு:வாழும் நபர்கள் பகுப்பு:தமிழக எழுத்தாளர்கள்
பட்டாத்திகாடு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருப்பணிகரிசல்குளம் முப்பிடாதியம்மன் கோயில்
திருப்பணிகரிசல்குளம் முப்பிடாதியம்மன் கோயில் தமிழ்நாட்டில் திருநெல்வேலி மாவட்டம், திருப்பணிகரிசல்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அம்ரிதா ராவ்
அம்ரிதா ராவ் (Amrita Rao ಅಮೃತಾ ರಾವ್, अमृता राव); ; பிறப்பு: சூன் 7, 1988) என்பவர் இந்திய வடிவழகி மற்றும் நடிகை ஆவார். இவர் பெரும்பான்மையாக பாலிவுட் திரைப்படங்களிலும், தெலுங்கு மொழியில் ஒரு திரைப்படத்திலும் நடித்துள்ளார். 2002 ஆம் ஆண்டில் பாலிவுட்டில் வெளியான அப் கி பராஸ் என்னும் திரைப்படத்தில் முதல் முறையாக நடித்தார். இந்தத் திரைப்படத்தில் நடித்ததற்காக சிறந்த அறிமுக நடிகைக்கான பிலிம்பேர் விருதுகளுக்கு பரிந்துரை செய்யப்பட்டார். 2006 ஆம் ஆண்டில் வெளியான விவாஹ் எனும் திரைப்படத்தில் நடித்ததன் மூலம் பரவலாக அறியப்படுகிறார்.
2004 ஆம் ஆண்டில் வெளியான மெயின் ஹூ நா திரைப்படத்தில் நடித்ததற்காக சிறந்த நடிகைக்கான ஸ்டார் டஸ்ட் விருது மற்றும் 2008 இல் வெளியான வெல்கம் டூ சஜ்னாபூர் ஆகிய திரைப்படங்களில் நடித்ததற்காக சிறந்த துணை நடிகைக்கான பிலிம்பேர் விருதுகளுக்கு பரிந்துரை செய்யப்பட்டார். 2011 ஆம் ஆண்டில் தி டைம்ஸ் ஆஃப் இந்தியா நிறுவனம் தேர்வு செய்த 50 விருப்பமான பெண்களில் ஒருவராகத் தேர்வானார்.
தனிப்பட்ட வாழ்க்கை
இவர் 1988 ஆம் ஆண்டு மும்பையில் பிறந்தார். இவரின் தந்தை தீபக் ராவ் விளம்பர நிறுவனம் ஒன்றை நடத்தி வருகிறார். இவரின் சகோதரி பிரீத்திகா ராவ், தென்னிந்தியத் திரைப்பட நடிகை மற்றும் வடிவழகி ஆவார். இவர் கனோசா பெண் துறவியர் மடத்தில் பள்ளிக் கல்வியைப் பயின்றார். சோபியா கல்லூரியில் உளவியல் பிரிவில் பட்டம் பெற்றார். இவர் கர்நாடகா மாநிலம், மங்களூரில் உள்ள பிராமணர் குடும்பத்தைச் சேர்ந்தவர். அம்ரிதா ராவின் தாய்மொழி தெலுங்கு ஆகும். மேலும் இவர் மராத்தி, ஹிந்தி, ஆங்கிலம் போன்ற மொழிகளிலும் பேசுகிறார்.
2002-2006
திரைப்படங்களில் நடிப்பதற்கு முன்பாக தனது கல்லூரிக் காலங்களில் சில விளம்பரங்களில் நடித்துள்ளார். ஊ பியார் மேரா எனும் இசை நிகழ்படத்தில் முதன்முதலாக நடித்தார்.
2002 ஆம் ஆண்டில் வெளியான அப் கி பராஸ் எனும் கனவுருப்புனைவு திரைப்படத்தில் அஞ்சலி தபார் எனும் முக்கியக் கதாப்பாத்திரத்தில் நடித்தார். இவரின் கள்ளங்கபடமற்ற முகத்தோற்றம் மற்றும் நடனத் திறமை, நடிப்புத் திறன் ஆகியவை சிறப்பாக உள்ளதாக பிளானட் பாலிவுட் விமர்சனம் செய்தது. 2003 இல் ஷாஹித் கபூருடன் இணைந்து இஷ்க் விஷ்க் எனும் திரைப்படத்தில் கல்லூரி மாணவியாக நடித்திருந்தார். இந்தத் திரைப்படத்தில் நடித்ததற்காக 2003 ஆம் ஆண்டின் சிறந்த பெண் அறிமுக நடிகைக்கான பிலிம்பேர் விருது மற்றும் சர்வதேச இந்தியத் திரைப்பட விருதுகள் (2004) போன்றவற்றைப் பெற்றார்.
தனிப்பட்ட வாழ்க்கை
தனது நண்பரான அன்மோல் என்பவரை மே 15, 2016 இல் மும்பையில் திருமணம் புரிந்தார். thumb|குத்துச்சண்டை வீரர் வீஜேந்தர் குமருடன் அம்ரிதா ராவ்.
புற இணைப்புகள்
பகுப்பு:இந்தியத் திரைப்பட நடிகைகள் பகுப்பு:இந்தியப் பெண் உருமாதிரிக் கலைஞர்கள் பகுப்பு:இந்திய சைவர்கள் பகுப்பு:வாழும் நபர்கள் பகுப்பு:தெலுங்குத் திரைப்பட நடிகர்கள் பகுப்பு:இந்தித் திரைப்பட நடிகர்கள் பகுப்பு:இந்திய இந்துக்கள் பகுப்பு:1981 பிறப்புகள் பகுப்பு:கர்நாடக நபர்கள்
திருக்களர் பாரிஜாதவனேசுவரர் கோயில்
திருக்களர் பாரிஜாதவனேசுவரர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் 105ஆவது சிவத்தலமாகும்.
பல்முனைத் தொடு இடைமுகம்
பல்முனைத் தொடு இடைமுகம் என்பது ஒரே நேரத்தில் பல புள்ளிகளில் தொடுவதை புரிந்து செயற்படத்தக்க கணினி இடைமுக தொழில்நுட்பம் ஆகும். தற்போது இருக்கும் தொடுதிரை தொழில்நுட்பத்தில் ஒரு முனையில் மட்டுமே தொட்டு உள்ளீடு வழங்குவது சாத்தியம். பல்முனை தொடு இடைமுகம் அடுத்தகட்ட நுட்பம் எனலாம்.
திருக்களர் பாரிஜாதவனேசுவரர் கோயில்
அமைவிடம்
சம்பந்தர் பாடல் பெற்ற இத்தலம் திருவாரூர் மாவட்டத்தில்  மன்னார்குடி வட்டத்தில்  மன்னார்குடி - திருத்துறைப்பூண்டி சாலை வழியில் மன்னார்குடியில் இருந்து தெற்கே 21 கி.மி. தொலைவிலும், திருத்துறைப்பூண்டியில் இருந்து வடமேற்கே 10 கி.மி. தொலைவிலும் அமைந்துள்ளது.
வழிபட்டோர்
இத்தலத்தில் பராசர முனிவன், கால பைரவர், துர்வாசர் ஆகியோர் வழிபட்டனர் என்பது தொன்நம்பிக்கை.
பல்முனைத் தொடு இடைமுகம்
பல வகைகளில் உள்ளீடு புரிந்துகொள்ளப்படுகிறது. வெப்பம், விரலின் அழுத்தம், நிகழ்பட உள்ளீடு, infrared ஒளி, optic catpture, மின் தூண்டல்,ultrasonic receivers, transducer microphones, laser rangefinders, and shadow capture ஆகியவை சில வழிகள் ஆகும். .
மேற்கோள்கள்
பகுப்பு:பயனர் இடைமுகம் பகுப்பு:கணினி இடைமுகம்
க. வே. நடராசா
'''க. வே. நடராசா' (Kanthapillai Velupillai Nadarajah'', 6 சூலை 1905 – அக்டோபர் 2000) இலங்கைத் தமிழ் வழக்கறிஞரும், நாடாளுமன்ற உறுப்பினரும் ஆவார்.
வாழ்க்கைக் குறிப்பு
நடராசா 1905 சூலை 6 இல், கே. வேலுப்பிள்ளை, ஆச்சிக்குட்டி ஆகியோருக்குப் பிறந்தார். யாழ்ப்பாணம் மத்திய கல்லூரி, பரமேசுவரா கல்லூரி ஆகியவற்றில் கல்வி கற்றார். பாடசாலைக் கல்வியை முடித்துக் கொண்டு இலங்கை பல்கலைக்கழகக் கல்லூரியில் சேர்ந்தார். பின்னர் இலங்கை சட்டக் கல்லூரியில் கற்று வழக்கறிஞரானார். இவர் பி. எஸ். இளையதம்பி என்பவரின் மகள் ஞானமணியைத் திருமணம் புரிந்தார்.
பணி
நடராசா இலங்கையின் மலையகத்தில் பதுளையில் 1930 இல் சட்டத் தொழிலை ஆரம்பித்தார். ஊவா மாகாணத்தில் 54 ஆண்டுகள் வழக்கறிஞராகப் பணியாற்றினார்.
அரசியல் வாழ்க்கை
நடராசா பதுளை நகரசபை உறுப்பினராக 10 ஆண்டுகள் இருந்தார். 1947 நாடாளுமன்றத் தேர்தலில் பண்டாரவளை தேர்தல் தொகுதியில் சுயேச்சை உறுப்பினராகப் போட்டியிட்டு வெற்றி பெற்று நாடாளுமன்றம் சென்றார்.
நடராசா பதுளை சைவ பரிபாலன சங்கத்தின் தலைவராகவும், பதுளை கதிர்வேலாயுத சுவாமி கோவிலின் அறங்காவலராகவும் இருந்து சேவையாற்றினார். ஊவா மாகாணத்தின் முதலாவது தமிழ்ப் பாடசாலையை நிறுவினார். பதுளை சரசுவதி மகா வித்தியாலயத்தின் முகாமையாளராக 30 ஆண்டுகள் இருந்துள்ளார்.
பிற்கால வாழ்க்கை
1983-இல் தமிழருக்கு எதிரான கறுப்பு யூலை வன்முறைகளின் போது பிங்காரவையில் இருந்த இவரது வீடு வன்முறையாளர்களினால் தீக்கிரையாக்கப்பட்டது. பதுளையின் முன்னாள் நாடாளுமன்ற உறுப்பினர் ஜே. சி. டி. கொத்தலாவலையின் உதவியுடன் கொழும்பு சென்றார். பின்னர் அவர் குடும்பத்துடன் அமெரிக்காவுக்குப் புலம்பெயர்ந்து வாசிங்டனில் வாழ்ந்து வந்தார்.
வெளி இணைப்புகள்
பகுப்பு:1905 பிறப்புகள் பகுப்பு:2000 இறப்புகள் பகுப்பு:இலங்கை வழக்கறிஞர்கள் பகுப்பு:யாழ்ப்பாணம் மத்திய கல்லூரி பழைய மாணவர்கள் பகுப்பு:இலங்கையின் 1வது நாடாளுமன்ற உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:பதுளை மாவட்ட நபர்கள் பகுப்பு:இலங்கையின் வட மாகாண நபர்கள்
ஔவையார் வழிபாடு
வேறு பெயர்கள்
ஔவையார் வழிபாடு என்று அழைக்கப்படும் இந்த வழிபாடு முறை பல்வேறு பெயர்களில் அறியப்படுகிறன. செவ்வாய் பிள்ளையார் வழிபாடு என்றும், பாட்டி வழிபாடு என்றும் சில இடங்களில் அழைக்கப்படுகின்றன. அது போல இந்த வழிபாட்டிற்காக பெண்கள் கடைபிடிக்கும் விரதம் ஔவையார் விரதம், செவ்வாய் பிள்ளையார் விரதம் என்று வழங்கப்படுகிறது.
வழிபாட்டிற்கான காலம்
இந்த வழிபாட்டு முறை பொதுவாக ஆடி, தை, மாசி மாதங்களில், தொடர்ந்து ஏதேனும் மூன்று செவ்வாய்க்கிழமைகளில் நடத்தப்படுகிறது. இந்த வழிபாட்டிற்காக "அசந்தா ஆடியிலும் தப்புனா தையிலும் மறந்தா மாசியிலும்" என்ற சொல்லாடலுடன் வழங்கிவருகிறது.
நடத்தப்பெறும் முறை
வயதான சுமங்கலிப் பெண்ணின் தலைமையில், நள்ளிரவில் தேர்வு செய்யப்பட்ட ஒரு வீட்டில் இந்த வழிபாடு நடக்கும். அரிசி மாவை உப்பில்லாமல் பிசைந்துக் கொழுக்கட்டை செய்து, வேப்பிலை, புளிய இலை, புங்க இலைகளைப் பரப்பி அதில் கொழுக்கட்டையைப் படைத்து வழிபாடு செய்வர். இவ்வழிபாட்டுக்குத் தலைமையேற்ற வயதான சுமங்கலிப் பெண், ஒளவையாரின் பிள்ளையார் வழிபாட்டு கதையை அனைவருக்கும் எடுத்துச் சொல்வார்.
நடைபெறும் காலம்
ஆடி மாதத்தின் செவ்வாய்க் கிழமைகளில் ஔவையார் வழிபாடு நடைபெறுகிறது. தை, மாசி மாதங்களின் செவ்வாய்க் கிழமைகளிலும் இந்த வழிபாடுகள் நடத்தப் பெறுவது உண்டு.
வழிபாட்டிற்கான நோக்கம்
இவ்வழிபாடு மேற்கொள்ளும் கன்னியருக்கு அவர்களின் மனம் விரும்பிய மாப்பிள்ளை கிடைப்பார் என்பது நம்பிக்கை.
ஔவையார் கொழுக்கட்டை
இந்த ஔவையார் வழிபாட்டில் பெண்கள் மட்டுமே கலந்து கொள்ள முடியும். ஆண்கள் கலந்து கொள்ள அனுமதி இல்லை. வழிபாட்டில் பயன்படுத்தப்படும் கொழுக்கட்டையை ஔவையார் கொழுக்கட்டை எனச் சொல்வார்கள். இந்தக் கொழுக்கட்டைப் பிரசாதம் ஆண்களுக்கு கொடுக்கப்படுவதில்லை. ஆண்கள் கண்ணில் பட்டால் அவர்களின் கண் கெட்டு விடும் என்று எச்சரிக்கையும் செய்யப்படுகின்றது. இதனால் பெண்கள் இதை மறைவாக வைத்துத்தான் சாப்பிடுவார்கள். சில வீடுகளில் சிறுவர்களின் தொல்லைகள் காரணமாக, ஆண் குழந்தைகளுக்கு, இந்தக் கொழுக்கட்டையை உண்ணத் தருவதுமுண்டு.
வெளி இணைப்புகள்
பகுப்பு:இந்து சமய வழிபாடுகள்
பச்சனம்பட்டி ஊராட்சி
பச்சனம்பட்டி ஊராட்சி (Pachanampatti Gram Panchayat), தமிழ்நாட்டின் சேலம் மாவட்டத்தில் உள்ள ஓமலூர் வட்டாரத்தில் அமைந்துள்ளது. இந்த ஊராட்சி, ஓமலூர் சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5370 ஆகும். இவர்களில் பெண்கள் 2463 பேரும் ஆண்கள் 2907 பேரும் உள்ளனர்.